Man skal tænke sig om, når man smider et cigaretskod i det fri. Det må være læren, efter Beredskab Nordjylland onsdag rykkede ud til en brand i en grøftekant ved Aabybro, som formentlig er startet, fordi der er blevet smidt en cigaret. Branden opstod på Centralgårdsvej, og beredskabet blev alarmeret klokken 14.05. De var hurtigt på pletten og fik bugt med ilden. - Vi gav det noget skum, så det ikke ligger og ulmer, siger indsatsleder Ole Leonhard.

Opsummering:
Det var højst sandsynligt et cigaretskod, som antændte græsset i en grøftekant ved Aabybro.